कानपुर. पूर्व केंद्रीय कोयला मंत्री श्रीप्रकाश जायसवाल ने रविवार को पीएम नरेंद्र मोदी पर जमकर निशाना साधा। उन्होंने विवादित बयान देते हुए कहा, ‘मोदी सियासी सियार हैं। उनकी कथनी करनी में काफी फर्क है। ऐसे व्यक्ति पर देश की जनता कैसे भरोसा कर सकती है, जो देश में कुछ कहता हो और विदेश में कुछ और बोलता हो। जो देश में सहिष्णुता की बात करता हो, लेकिन विदेश में जाते ही उनकी राग अलापने लगता हो। आज देश पर ऐसी ताकते मुंह बाए खड़ी हैं, जो हिन्दुस्तान की अस्मिता को लील जाना चाहती हैं।’ जायसवाल कानपुर के तिलक हॉल पार्टी कार्यालय में कांग्रेस स्थापना दिवस मनाने पहुंचे थे।
श्रीप्रकाश ने कहा-
> देश की जनता को एक ही पार्टी यानी सिर्फ कांग्रेस ही बचा सकती है। > कांग्रेस के 128 वर्षों के यात्रा में कभी कोई अंतर नहीं आया। पार्टी जो कहती है वही करती आई है।
> हम चाहे सत्ता में हों या न हों, हमारे कथनी और करनी में कोई फर्क नहीं होता।
> हमें दोहरे चरित्र रखने वालों के खिलाफ लड़ाई लड़ना पड़ेगा।
> हम सबको मिलकर देश में कायम फिरकापरस्त ताकतों को उखाड़ फेंकने के लिए एकजुट होकर लड़ाई लड़ना पड़ेगा।
इसलिए हुआ था कांग्रेस का जन्म
> जायसवाल ने कहा- कांग्रेस का जन्म केवल इस देश को आजाद कराने के लिए नहीं, बल्कि हिंदुस्तान के वास्तविक तस्वीर को पूर्ण कायम रखने के लिए हुआ था।
> अगर हिंदुस्तान की वास्तविक तस्वीर नहीं कायम है तो देश की आजादी बेमानी है और देश की आर्थिक तरक्की भी बेमानी है।
> आज कांग्रेस को सबसे ज्यादा देश की गंगा-जमुनी तहजीब को कायम रखने की चुनौती का सामना करना पड़ रहा है।
> कांग्रेस को इस बात की खुशी है कि हमने देश में लोकतांत्रिक व्यवस्था को कायम रखा है।
> जिन-जिन राज्यों में विरोधी पार्टियों ने चुनाव जीता कांग्रेस ने हंसकर उसको स्वीकार किया है।
> देश की गंगा-जमुना तहजीब को कोई सत्ता तहस नहस करे, ऐसी सत्ता कांग्रेस नहीं चाहती है।
स्थापना दिवस पर कार्यकर्ताओं से बोले श्रीप्रकाश
> कांग्रेस का स्थापना दिवस मनाना उस समय सार्थक होगा, जब हमें ये भरोसा हो जाएगा कि हिन्दुस्तान का मान-सम्मान सुरक्षित है।
> हमारा लक्ष्य सरकार बिगाड़ना या बनाना का नहीं होनी चाहिए, बल्कि हिन्दुस्तान बनने का होना चाहिए।
> कांग्रेस के कार्यकर्ता और नेताओं का दायित्व है कि वो अपने अतीत में झांककर देखें कि हमने इस देश को आजाद कराया और लोकतांत्रिक व्यवस्था कायम की।
आगे की स्लाइड्स में देखिए अन्य तस्वीरें…
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva